cyanic-selkie/wikianc huggingface dataset:
জ্যাক ক্রফোর্ড
বিতর্কিত ভূমিকা
মার্চ, ১৯১৪ সালে বছরপ্রতি £৩৫০ পাউন্ডে ওতাগো ক্রিকেট অ্যাসোসিয়েশন ক্রফোর্ডের সাথে তিন বছর মেয়াদী চুক্তিতে স্বাক্ষর করে। এ সফরের পর অ্যাডিলেডে সংক্ষিপ্ত সময়ের জন্যে প্রত্যাবর্তন করেন। জুন, ১৯১৪ সালে ডুনেডিনে চলে যাবার প্রাক্কালে সাউথ অস্ট্রেলিয়া দল থেকে পদত্যাগ করেন। ক্রফোর্ডকে ধরে রাখতে না পারার কারণে সাউথ অস্ট্রেলিয়ান ক্রিকেট অ্যাসোসিয়েশন ব্যাপক সমালোচনার মুখোমুখি হয়। কমিটি জনসমক্ষে ক্রফোর্ডের চুক্তির অর্থ বৃদ্ধি ও নিউজিল্যান্ড থেকে যে-কোন প্রস্তাব প্রত্যাখ্যান করার কথা জানালেও তিনি কথা রাখেননি। পরবর্তীকালে ঐতিহাসিক নাইজেল হার্ট বায়োগ্রাফি অব ক্রফোর্ড ও ক্রিস হার্ট তার এ হিস্ট্রি অব অস্ট্রেলিয়ান ক্রিকেটে (১৯৯৩) ক্রফোর্ডকে অভিযুক্ত করেন ও সাউথ অস্ট্রেলিয়া কর্তৃপক্ষের সাথে ঔদত্যপূর্ণ আচরণের অভিযোগ আনেন। হার্ট মন্তব্য করেন যে, ক্রফোর্ড অস্ট্রেলিয়ায় অনেক দেনায় আবদ্ধ ছিলেন। তবে, বার্নসের অভিমত, আসন্ন বিবাহকে কেন্দ্র করে ক্রফোর্ড সর্বোচ্চ আয়ের উৎস খুঁজছিলেন। তার সাউথ অস্ট্রেলিয়ান দলীয় সঙ্গীদের কাছ থেকে সহানুভূতি পেয়েছিলেন এবং তারা তাকে বিদায়ী অভ্যর্থনাও দিয়েছিল। নতুন পদে যোগ দিয়েই ক্রফোর্ড দ্রুত একটি কোল্টস দল সংগঠিত করেন, যাদের ভিতর থেকেই ওটাগোর ভবিষ্যতের অনেক খেলোয়াড় উঠে আসে। ওতাগোর পক্ষে খেলার যোগ্যতা লাভের পর ডুনেডিনের ক্লাব ক্রিকেটে অংশ নেন। ৫৫৯ রান ও ৮৮ উইকেট দখল করেন তিনি। ১৯১৪-১৫ মৌসুমে ওতাগোর পক্ষে চারটি প্রথম-শ্রেণীর খেলায় অংশ নেন। ঐ খেলাগুলো থেকে ৩৩৭ রান ও ৩০ উইকেট পান।
ক্রফোর্ডের বেতন নির্ধারণ নিয়ে ওসিএ কর্তৃপক্ষ আর্থিক সীমাবদ্ধতার কথা তুলে ধরে। ১৯১৫ সালে তা বৃদ্ধির জন্য আলোচনা চালান। আবাসকালীন ক্রফোর্ড নিম্নমানের বেতন পেতেন। ফলে, মুক্তভাবে অন্যান্য ক্লাবের সাথে যুক্ত হন। ফলশ্রুতিতে, ঐ মৌসুমে স্থানীয় ক্রিকেটের বিভিন্ন ক্লাবে তাকে খেলতে দেখা যেতো। এছাড়াও, ওতাগো বয়েজ হাই স্কুলে প্রশিক্ষক হিসেবে বেতন পেতেন। এছাড়াও, অ্যাসোসিয়েশন অভিযোগ করে যে, তিনি ওতাগো দলে দেরীতে আসেন ও গল্ফেও প্রশিক্ষণ দেন। এর বিপরীতে, ক্রফোর্ড বলেন যে, বেশ কয়েকজন ওতাগোর খেলোয়াড় অনুশীলনীতে দেরীতে আসেন। ১৯১৬ সালে আরও অভিযোগ আসলে ওসিএ তার সাথে চুক্তি স্থগিত রাখার সিদ্ধান্ত নেয়। শুরুতে ক্রফোর্ড £২৪৫ পাউন্ডের কম বেতনের কথা বলেন। ওসিএ £২০০ পাউন্ডের কথা বলে। দর কষাকষির এক পর্যায়ে তিনি £৩০০ পাউন্ডে ফিরে যান। এরপর ওসিএ £১৫০ পাউন্ড দিয়ে তাকে চুক্তি থেকে বিরত রাখলে তিনি এ অর্থ নিতে অস্বীকৃতিজ্ঞাপন করেন। এক পর্যায়ে £২০০ পাউন্ড নিয়ে ওতাগো ত্যাগ করেন।
বিশ্বযুদ্ধে অংশগ্রহণ
১৯১৭ সালের নভেম্বরে প্রথম বিশ্বযুদ্ধ তৃতীয় বছরে পদার্পণ করে। নিউজিল্যান্ড এতে যুক্ত হয়। জুলাই, ১৯১৭ সালে ক্রফোর্ডকে অন্তর্ভূক্ত করা হয়। ১৯১৭ সালের শেষদিকে ওয়েলিংটনের কাছাকাছি প্রশিক্ষণ শিবিরে তাকে রাখা হয়। এ সময়ে তিনি ১৯১৮ সালের শুরুরদিকে ওয়েলিংটন ক্রিকেট দলের পক্ষে দুইটি প্রথম-শ্রেণীর খেলায় অংশ নিয়েছিলেন। যখন তাকে সপ্তাহান্তের পাস দেওয়া হতো, তখন তিনি ডানেডিনে তার স্ত্রীর কাছে চলে যেতেন।
পশ্চিম রণাঙ্গনে মোতায়েনের পূর্বে তিনি ইংল্যান্ড গমন করেন। তবে তিনি পৌছাতে দেরি করায় যুদ্ধে অংশ নিতে পারেন নি। নিউজিল্যান্ড রাইফেল ব্রিগেডের অংশ ছিলেন তিনি। তবে, তিনি কোন পদে ছিলেন তা জানা যায়নি। রেপটন স্কুল ওয়ার রেজিস্টারে দেখা যায় যে, তিনি রাইফেলম্যান ছিলেন। কিন্তু, নিউজিল্যান্ড গণমাধ্যমে তাকে কোয়ার্টারমাস্টার সার্জেন্ট পদবীর কথা লেখা হয়। ১৯৯২ সালে উইজডেন ক্রিকেট মান্থলিতে প্রকাশিত নিবন্ধে জিম সালিভান উল্লেখ করেন যে, সেনাবাহিনী থাকাকালীন সময়ে ক্রফোর্ডকে পদাবনতি দেওয়া হয়েছিলো।। এর কারণ জানা যায়নি। তবে, বার্নস মনে করেন যে, তিনি স্বাধীনচেতা ও বেখেয়ালী মনোভাব রাখায় সামরিক শৃঙ্খলা রক্ষা করা তার জন্যে বেশ কঠিন বিষয় ছিল।
সেনাবাহিনীতে থাকাকালীন তার স্ত্রী অ্যাডিলেডে চলে যান। অনিতার বক্তব্য অনুযায়ী জানা যায় যে, ১৯১৬ সালের দিকে তাদের বৈবাহিক জীবন সঙ্কটের মুখে পড়ে। ঐ বছরের নভেম্বর মাসে জ্যাক ক্রফোর্ড তাকে ফেলে রেখে চলে যান। তিনি দাবী করেন যে, ঐ সময় থেকে তিনি আর্থিক কোন সহযোগিতা পাননি। যুদ্ধ শেষ হবার পর অস্ট্রেলিয়ায় পিতামাতার কাছে বসবাস করতে থাকেন। পরবর্তীতে কাপড়ের নকশাকার এবং ফ্যাশন ক্রেতা হিসেবে তার ক্যারিয়ার করার জন্য তাকে লন্ডনে চলে আসতে হয়েছিল। ১৯২১ সালে ঐখানে ক্রফোর্ড বসবাস করলেও এই দম্পতি আর একত্রিত হননি। তারা বিবাহ-বিচ্ছেদের দিকে অগ্রসর হন। ১৯২৩ সালে অস্ট্রেলিয়ায় তাদের বিবাহ-বিচ্ছেদের ঘটনা প্রকাশিত হয়। আদালতে অনিতা উল্লেখ করেন যে, জ্যাক ক্রফোর্ড তৃতীয় পক্ষের সাথে যুক্ত হয়ে পড়েছেন। এরপর অনিতা পুনরায় বিবাহ করেন ও নক্সাকার এবং অর্কেস্ট্রা পরিচালক হিসেবে একটি সফল পেশাদার ক্যারিয়ার অর্জন করতে সমর্থ হন।
ইংল্যান্ডে প্রত্যাবর্তন
প্রথম বিশ্বযুদ্ধ শেষে জ্যাক ক্রফোর্ড ইংল্যান্ডে প্রত্যাবর্তন করে বসবাস করতে থাকেন। এপ্রিল, ১৯১৯ সালে নিউজিল্যান্ড সেনাবাহিনী থেকে তাকে অবমুক্ত করা হয়। কাজের সন্ধানে তিনি সারে কর্তৃপক্ষকে খেলায় তাকে নেয়ার জন্যে লিখিতভাবে অনুরোধ করেন। তবে, কমিটি কাউন্টি দলে তাকে খেলতে বললেও কোন কাজ দিতে পারবে না বলে জানায়। ক্রফোর্ড হয়তো পেশাদার ক্রিকেট খেলার জন্য মানসিকভাবে প্রস্তুত হচ্ছিলেন, তখন এমন ইচ্ছাপোষণ করা একজন সাবেক পাবলিক স্কুলের ক্রিকেটারের জন্য অচিন্তনীয় ছিল; তাবে এক পর্যায়ে রেপটনে, তার প্রাক্তন বিদ্যালয়ে কাজ পান। ঐ সময়ে তিনি কোন পদে নিযুক্তি লাভ করেছিলেন তা জানা যায়নি। তাকে আনুষ্ঠানিকভাবে ক্রিকেটের কোন পদে দেখা যায়নি। খুব সম্ভবতঃ শৌখিন মর্যাদা ধরে রাখতে তিনি শিক্ষতায় নিযুক্ত ছিলেন। ঐ শিক্ষাবর্ষের শেষদিক পর্যন্ত তিনি যুক্ত ছিলেন। ক্রিকেট দলের বাজে ফলাফলের কারণেই হয়তো তার এ স্বল্পকালীন অবস্থান ছিল। তবে, বার্নসের অভিমত, সারের প্রতিপক্ষ না হবার সাথে এর সম্পর্ক ছিল। এছাড়াও, যুদ্ধকালীন রেকর্ডে তার অনিয়মিত থাকাও এর কারণ ছিল। ১৯২১ সালে ওল্ড বয়েজ ক্রিকেট দল রেপটন পিলগ্রিমস গঠন করা হলে বিদ্যালয়ের একমাত্র সাবেক প্রথিতযশা খেলোয়াড় হিসেবে তাকে এর সদস্য হিসেবে রাখা হয়নি। ১৯৫২ সালের পূর্বপর্যন্ত তাকে ক্লাবে যোগদানের আমন্ত্রণ জানানো হয়নি।
সারের সাথে মতানৈক্য দূর হবার পর ১৯১৯ সালে ক্রফোর্ড তার ইংরেজ প্রথম-শ্রেণীর ক্রিকেট খেলোয়াড়ী জীবন শুরু করেন। জেন্টলম্যানের সদস্যরূপে প্লেয়ার্সের বিপক্ষে খেলেন। এরপর সারে দলের পক্ষে অস্ট্রেলিয়ান ইম্পেরিয়াল ফোর্সেসের বিপক্ষে খেলেন। খেলায় তিনি ১৪৪ রানে অপরাজিত ছিলেন। উইজডেন পরবর্তীতে এ ইনিংসটিকে তার জীবনের সেরা ইনিংস হিসেবে গণ্য করে। সফরকারীদের ৪৩৬ রানের জবাবে সারে দল ২৬/৫ অবস্থায় চলে যায়। এ সময়ে তিনি ব্যাট হাতে মাঠে নামেন। নেভিল কারদাস মন্তব্য করেন যে, ক্রফোর্ড অস্ট্রেলীয় আক্রমণের বিপক্ষে রুখে দাঁড়ান ও পাল্টা জবাব দেন। নবম উইকেট পতনের পর তিনি তার রানকে দ্বিগুণ করেন। ৩৫ মিনিটে সংগৃহীত ৮০ রানের মধ্যে তার অংশগ্রহণ ছিল ৭৩ রান। এর ফলে সারে দল ফলো-অন এড়াতে সক্ষম হয়। অন্যান্য সফলতার মধ্যে ইয়র্কশায়ারের বিপক্ষে ৯২ রান করেন। কেন্টের বিপক্ষে ৪৮ রানে অপরাজিত ছিলেন। জ্যাক হবস ও তিনি ৩২ মিনিটে ৯৬ রান তুলেছিলেন। তাদের এ জুটির কল্যাণে সারে দল স্বল্প সময়ের অসম্ভব জয়ের লক্ষ্যমাত্রা সফলভাবে পূরণ করতে পেরেছিল।
১৯১৯ সালে তিনি সর্বমোট আটটি খেলায় অংশ নিয়ে ৪৮৮ রান ও ২০ উইকেট তুলে নিয়েছিলেন। উইজডেন মন্তব্য করে যে, পূর্বের ন্যায় তার ব্যাটিং বেশ চমকপ্রদ ছিল। তবে, বলে স্পিন ও নিখুঁততার অভাব পরিলক্ষিত হয়। এরপর তিনি আরও চারটি প্রথম-শ্রেণীর ক্রিকেট খেলায় অংশ নিয়েছিলেন। রোচডেলে ডানলপ রাবারের একটি কারখানায় ব্যবস্থাপক হিসেবে যোগ দিয়েছিলেন। ১৯২০ সালে রোচডেল ক্রিকেট ক্লাবে শৌখিন খেলোয়াড় হিসেবে খেলতেন। কিন্তু, ১৯২১ সালে তিনি ঐ ক্লাব ত্যাগ করেন। ম্যানচেস্টার গার্ডিয়ানের অনুমান তিনি সারেতে ফিরে এসেছিলেন। মারটন পার্কে পরিবারের সাথে বসবাস করতে থাকেন ও স্থানীয় ক্রিকেট ক্লাবে খেলতেন। তার খেলা প্রথম শ্রেণীর ম্যাচগুলোর মধ্যে একটি ছিলো ১৯২১ সালে সফররত অস্ট্রেলিয়া একাদশের বিপক্ষে সারের হয়ে খেলা ম্যাচ এবং বাকিগুলো ছিলো জেন্টলম্যানের সদস্যরূপে প্রতিনিধিত্বমূলক খেলায়। সমগ্র প্রথম-শ্রেণীর খেলোয়াড়ী জীবনে ৩২.৬০ গড়ে ৯,৪৮৮ রান ও ২০.৬৬ গড়ে ৮১৫ উইকেট পান তিনি।
১৯২০-এর দশকের মাঝামাঝি সময় থেকে ১৯৫২ সালে অবসর গ্রহণের পূর্ব-পর্যন্ত এল্ডার্স এন্ড এফিসে আমদানীকারকের চাকরি করতেন। দ্বিতীয় বিশ্বযুদ্ধের পূর্ব-পর্যন্ত প্রতিষ্ঠানের পক্ষে ক্রিকেট ও হকি খেলায় অংশ নিতেন। কিন্তু, শুরুরদিকের ক্রিকেট জীবনকে আড়াল করে রাখতে চাইতেন।
ডিসেম্বর, ১৯২৫ সালে হিল্ডা মে বেম্যান নাম্নী রমণীকে দ্বিতীয় স্ত্রী হিসেবে গ্রহণ করেন। তবে, এ দম্পতি নিঃসন্তান ছিলেন। তিনি ক্রিকেটের সাথে দূরত্ব বজায় রেখে চলতেন। পেলহাম ওয়ার্নারের জন্মদিনের নৈশভোজনে, ফ্রি ফরেস্টার্স ক্রিকেট ক্লাবের শতবার্ষিকী উদযাপনে ও জ্যাক হবসের ৮০তম জন্মদিনে বেতার অনুষ্ঠানে অংশ নিয়েছিলেন। ১৯৬২ সালের শুরুতে স্ট্রোকে আক্রান্ত হন ও বছরের বাকি সময় অসুস্থ অবস্থায় দিন কাটান। ২ মে, ১৯৬৩ তারিখে ৭৬ বছর বয়সে সারের একটি হাসপাতালে তার দেহাবসান ঘটে।
ধরন এবং শৈলী
থাম্ব|১৯০৬ সালে ক্রফোর্ড তার বোলিং অ্যাকশন প্রদর্শন করছেন। দি টাইমসে ক্রফোর্ডের স্মরণে লেখা বার্তায় তাকে ইংল্যান্ডের হয়ে খেলা অন্যতম সেরা খেলোয়াড় হিসেবে বিবেচিত করে বলা হয়: "যদিও তিনি অবধারিতভাবে চশমা পড়েই খেলতেন, তারপরও তিনি ছিলেন সব থেকে আকর্ষণীয় খেলোয়াড়, একজন আগ্রাসী ব্যাটসম্যান এবং ভয়ংকর মাঝারি পেসের বোলার"। উইজডেন তাকে "হার্ড হিটিং" বা মারকুটে ব্যাটসম্যান হিসেবে আখ্যা দিয়ে বলেন, তিনি মূলত সামনের পায়ে খেলতেন। তার ব্যাটিং পদ্ধতি ছিলো কেতাদুরস্ত, তিনি ঠিকভাবে বলের দিকে পা বাড়াতেন এবং সোজা ব্যাটে খেলতেন। হার্বি কলিন্স, যিনি অস্ট্রেলিয়াতে ক্রফোর্ডের সাথে খেলেছেন, তিনি ক্রফোর্ডের একটি ইনিংসকে "হারিকেন ইনিংস, ক্লাসিকাল শটে পরিপূর্ণ এবং বিস্ফোরকের মতো আগ্রাসী" বলে মন্তব্য করেন।
বোলার হিসেবেও ক্রফোর্ডের টেকনিক ছিলো কেতাদুরস্ত। তবে সাধারণত স্পিন বোলাররা বল ঘুরাতে তাদের প্রথম এবং দ্বিতীয় আঙ্গুল ব্যবহার করলেও ক্রফোর্ড দ্বিতীয় ও তৃতীয় আঙ্গুল ব্যবহার করতেন। তার বোলিংয়ের গতি দ্রুত থেকে মাঝারি সীমার মধ্যে থাকতো এবং তিনি বল এতই ঘুরাতেন যে বল ছাড়ার সময়ে তার আঙ্গুলে শব্দ করে উঠতো। নিয়ন্ত্রনী বোলার হওয়ার জন্য ব্যাটসম্যানরা তার বিপক্ষে সহজে রান করতে পারতো না। ক্রফোর্ড ব্যাট থেকে আউটসুইং করে বল বাইরের দিকে নিতে পারতেন, কিন্ত তার আসল শক্তি ছিলো তার করা অফ ব্রেক। ক্লেম হিল বলেন যে, ক্রফোর্ড বলকে কয়েক ইঞ্চি পর্যন্ত ঘুরাতে পারতেন, যদিও অস্ট্রেলিয়ার শক্ত পিচে কাজটা দুঃসাধ্য ছিলো। জন আর্লট তাকে বিস্ময়বালক আখ্যা দিয়ে বলেন, "অন্যরা যেখানে সোজা লাইন থেকে সামান্য পরিমাণ বল ঘুরাতে একদমই সমর্থ হননি, সেখানে তিনি ছিলেন বিষ্ময়কর স্কুলবালক যিনি অস্ট্রেলিয়ান পিচে বল ঘুরাতে পারদর্শী ছিলেন"। ১৯৩৭ সালে হার্বি কলিন্স লেখেন, যখন ওয়ালি হ্যামন্ডকে বিশ্বের শীর্ষস্থানীয় অল-রাউন্ডার হিসাবে বিবেচনা করা হতো, তখন যারা ক্রফোর্ড আর হ্যামন্ড উভয়কেই দেখেছেন, তারা ক্রফোর্ডকেই বেশি ভালো হিসেবে মূল্যায়ন করতেন।
সারে কাউন্টি ক্লাবের সাথে বিরোধের জের ধরে ক্রফোর্ডের ক্যারিয়ার বাঁধাগ্রস্ত হওয়া প্রসঙ্গে নেভিল কার্ডাস বলেন, "সারের সাথে তার ভাঙ্গন অবশ্যই তাকে নিজস্ব খ্যাতি ও যশ থেকে বঞ্চিত করে, একই সাথে তা ইংল্যান্ডের ক্রিকেটের জন্যও দুর্ভাগ্যজনক এক ক্ষতি। একজন মানুষের জীবন নিয়ে যদি বাজি ধরে কিছু বলা যায়, তবে বলতে হয় যদি তিনি কাউন্টি ক্রিকেট খেলা চালিয়ে যেতেন, তবে তিনি ইংল্যান্ড অধিনায়কদের ভিতরে একটি বিশেষ অবস্থানেই থাকতেন।" দি টাইমস মন্তব্য করে, "এটা এই শতাব্দীর প্রথম পর্বের সময়কার ইংলিশ ক্রিকেটের একটি চূড়ান্ত দুর্ভাগ্য যে তার অসাধারণ সম্ভাবনার পূর্ণ বিকাশ ঠিকভাবে কখনোই ঘটেনি।" হার্ট পর্যবেক্ষণ করেন যে ১৯০৯ সাল পর্যন্ত মাঠে তার অনেক সাফল্য ছিলো, তবে তারপর ইংলিশ ক্রিকেট থেকে অনুপস্থিতি তার ক্যারিয়ারকে স্থবির করে দেয়। হার্ট উল্লেখ করেন ক্রফোর্ডের "স্কোরবোর্ডে অবদান রাখার ক্ষমতা"কে।  তিনি খেলা ঘুরিয়ে দিতে পারতেন, শক্তিশালীদের রুখে দিতে পারতেন, তরুণদের কাছে নিজেকে জনপ্রিয় করতে পারতেন এবং অন্তরে তরুণ ব্যক্তিদের কাছে নায়কোচিত পারফরম্যন্সকে তুলে ধরতেন। তিনি সমাপ্তি টানেন এই বলে যে ক্রফোর্ডের ক্রীড়াজীবনের শেষ চল্লিশ বছর "তুলনামুলক আড়ালে" কেটেছে। সারের কাউকেই কখনো ঘটে যাওয়া ঘটনা নিয়ে নিয়ে দুঃখ প্রকাশ করতে দেখা যায় নি এবং লেভেসন গাওয়ার ক্রফোর্ডের কথা তার জীবনীতে উল্লেখও করেন নি।
নিশিতা বড়ুয়া
নিশীতা বড়ুয়া  (জন্ম: ১৫ জুলাই ১৯৯০; নিশীতা নামে সুপরিচিত) হলেন একজন বাংলাদেশী সঙ্গীতশিল্পী। তিনি ২০০৬ সালে বাংলাদেশী টেলিভিশন চ্যানেল এনটিভিতে প্রচারিত সঙ্গীত বিষয়ক অনুষ্ঠান ক্লোজআপ ওয়ান তোমাকেই খুঁজছে বাংলাদেশ প্রতিযোগিতায় রানারআপ হন।
প্রারম্ভিক জীবন
নিশীতা বড়ুয়া ১৯৯০ সালের ১৫ জুলাই জন্মগ্রহণ করেন। তবে তিনি মূলত চট্টগ্রামের বাসিন্দা। তার বাবা শাক্য পদ বড়ুয়া ছিলেন সরকারী চাকুরিজীবী এবং মা সুচন্দা বড়ুয়া একজন গৃহিনী। অল্প বয়সেই তিনি সংগীত সম্পর্কে আগ্রহী ছিলেন এবং পরিবার থেকে সংগীত শিখতেন। নিশীতা তার চাচা সুমির বড়ুয়ার কাছ থেকে সংগীত বিষয়ে প্রাথমিক শিক্ষা লাভ করে। তিনি কুমিল্লার শ্রাবণী সাহার কাছ থেকে শিক্ষা নেয়ার পরে চট্টগ্রামে ওস্তাদ মিহির লালার কাছ থেকে দীর্ঘ সময় গান শিখেছিলেন।
শিক্ষাজীবন
নিশীতা কুমিল্লার আওয়ার লেডি ফাতেমা উচ্চ বালিকা বিদ্যালয় এ পড়াশোনা শুরু করে পরে দার্জিলিংয়ে ২ বছর পড়েন। তারপর তিনি ডা. খাস্তগীর সরকারি বালিকা উচ্চ বিদ্যালয় থেকে মাধ্যমিক এবং চট্টগ্রাম কলেজ থেকে উচ্চ মাধ্যমিক পাশ করেন। পরবর্তীকালে তিনি ইন্ডিপেন্ডেন্ট বিশ্ববিদ্যালয় বাংলাদেশ থেকে বিবিএ ও এমবিএ ডিগ্রি অর্জন করেন।
সঙ্গীত জীবন
নিশীতা ২০০৬ সালে ক্লোজআপ ওয়ান তোমাকেই খুঁজছে বাংলাদেশ সংগীত প্রতিযোগিতার মধ্য দিয়ে সংগীত অঙ্গনে আসেন। ২০০৭ সালে তিনি তার প্রথম সংগীত অ্যালবাম "আমায় নিয়ে চলো" অ্যালবামটি বাংলাদেশের সংগীত শিল্পে খুব সফল হয়েছিল। নিশীতা একটি আন্তর্জাতিক অ্যালবাম "ভালোবাসার বৃষ্টি" এ কিছু বিদেশী গায়কের সাথে কণ্ঠ দেন। তিনি রেডিও টুডে এর রেডিও জকি হিসাবেও কাজ করেছিলেন। নিশীতা বিজ্ঞাপনের জন্য কিছু জিঙ্গেলে কণ্ঠ দিয়েছেন। "বাজাও বিয়ের বাজনা" এবং " মনে বড় জ্বালা" সহ বেশ কয়েকটি জনপ্রিয় সিনেমাতেও তিনি প্লেব্যাক করেছেন।
গোলামুর রহমান
মুফতি গোলামুর রহমান (উর্দু: مفتی غلام الرحمن) একজন পাকিস্তানি ধর্মীয় পণ্ডিত এবং শিক্ষাবিদ। তিনি ১৯৯২ সালে প্রতিষ্ঠিত জামিয়া উসমানিয়া পেশাওয়ারের প্রতিষ্ঠাতা ও প্রথম অধ্যক্ষ। তিনি ২০০২ থেকে ২০০৭ সাল পর্যন্ত নিফাজ-ই-শরিয়া কাউন্সিলের (এনএসসি) চেয়ারম্যান এবং খাইবার পাখতুনখোয়ার উচ্চশিক্ষা কমিশনের চেয়ারম্যান হিসেবে দায়িত্ব পালন করেছেন।
শিক্ষা এবং কর্মজীবন
মুফতি গোলামুর রহমান পেশাওয়ার বিশ্ববিদ্যালয় থেকে ইসলামিয়াত ও আরবিতে মাস্টার্স ডিগ্রী লাভ করেন, আল্লামা ইকবাল উন্মুক্ত বিশ্ববিদ্যালয় থেকে মাস্টার্স অব ফিলোসফি ডিগ্রি লাভ করেন এবং আল-আজহার বিশ্ববিদ্যালয়ের কয়েকটি কোর্সেও অংশ অংশগ্রহণ করেন। তিনি বিভিন্ন প্রতিষ্ঠানে বিভিন্ন পদে দায়িত্ব পালন করেছেন। তিনি বেফাকুল মাদারিস এবং দারুল উলুম হাক্কানিয়ায় শিক্ষকতা করেছেন। তিনি ন্যাশনাল একাডেমিক কাউন্সিল অফ ইনস্টিটিউট অফ পলিসি স্টাডিজের সদস্য এবং ব্যাংক অফ খাইবারের শরিয়াহ সুপারভাইজারি বোর্ডের সদস্য হিসাবেও দায়িত্ব পালন করেছেন।
পালি চন্দ্র
পালি চন্দ্র (বিবাহ পূর্ব শ্রীবাস্তব) একজন কত্থক নৃত্যশিল্পী, নৃত্য পরিকল্পক, শিক্ষাবিদ, সামাজিক কর্মী এবং গুরুকুল সুইজারল্যান্ড ও গুরুকুল দুবাইয়ের নামক নৃত্য বিদ্যালয়ের শৈল্পিক পরিচালক। এখানে কত্থককে সবচেয়ে বিশুদ্ধ ও ঐতিহ্যবাহী উপায়ে শেখানো হয়। তিনি ধ্রুপদী কত্থকের প্রশিক্ষণ নিয়েছিলেন লখনউ ঘরানার প্রয়াত গুরু বিক্রম সিংহ, পণ্ডিত রাম মোহন মহারাজ, এবং শ্রীমতি কপিলা রাজের কাছে। শাস্ত্রীয় ও সমসাময়িক কত্থকের একজন পরিবেশক নৃত্য শিল্পী হিসাবে, তিনি তাঁর অসামান্য প্রদর্শনের জন্য স্বীকৃত ছিলেন। তাঁকে লাচ্ছু মহারাজ পুরস্কারে ভূষিত করা হয়েছিল, এই পুরস্কারটি দেওয়া হয় অভিনয় বা অভিব্যক্তি প্রকাশের শিল্পের দক্ষতা এবং অভিজ্ঞতা অর্জনকারী শিল্পীদের। তিনি ইম্পেরিয়াল সোসাইটি অফ টিচারস' অফ ডান্সিং সমিতির সদস্য। এছাড়াও তিনি সাংস্কৃতিক সম্পর্ক সম্পর্কিত ভারতীয় কাউন্সিলের ক্রম তালিকাভুক্ত সদস্য।
প্রাথমিক জীবন এবং প্রশিক্ষণ
পালির জন্ম ১৯৬৭ সালে লখনউতে। পালি ছয় বছর বয়সে নাচ শুরু করেন। তিনি মায়ের ইচ্ছাকে অনুসরণ করেছিলেন। তাঁর মা নিজে একজন নৃত্যশিল্পী হতে চেয়েছিলেন, কিন্তু তাঁকে নাচ শিখতে দেওয়া হয়নি, তিনি স্ংগীত শিখে হয়ে উঠেছিলেন শাস্ত্রীয় সংগীতের গায়ক। তিনি লখনউতে সংগীত নাটক আকাদেমির কত্থক কেন্দ্রে তাঁর গুরু বিক্রম সিংহের অধীনে আনুষ্ঠানিক প্রশিক্ষণ গ্রহণ শুরু করেছিলেন আট বছর বয়সে। তাঁর মা তাঁর মধ্যে নৃত্যশিল্পী হবার সম্ভাবনা দেখে এই পদক্ষেপ গ্রহণ করেছিলেন। সেখানে প্রশিক্ষণরত অবস্থায় তিনি পণ্ডিত রাম মোহন মহারাজ এবং কপিলা রাজের অধীনেও এসে ছিলেন, তাঁরাও পালির প্রতিভাতে বিশ্বাসী ছিলেন। পালি ১৯৮৭ সালে অর্থোনীতি ও নৃতত্ত্ব বিজ্ঞানের ডিগ্রি নিয়ে লখনউয়ের অওধ গার্লস ডিগ্রি কলেজ থেকে স্নাতক হন। তিনি লখনউ বিশ্ববিদ্যালয় থেকে নৃতত্ত্ব বিজ্ঞান নিয়ে স্নাতকোত্তর ডিগ্রি করেছিলেন এবং গাদ্দি জনজাতির উপজাতীয় সংগীত ও নৃত্য সম্পর্কিত গবেষণার জন্য তাঁকে স্বর্ণপদক দেওয়া হয়েছিল।
নৃত্য শিক্ষাবিদ এবং গুরুকুল
অক্সফোর্ড, বার্মিংহাম, লিভারপুল, ব্র্যাডফোর্ড, সিয়াটেল এবং হংকং বিশ্ববিদ্যালয়; লন্ডনের স্কুল অব কনটেম্পোরারি আর্ট এবং বার্লিন মিউজিয়াম গত দুই দশকেরও বেশি সময় ধরে পালি চন্দ্রের বক্তৃতা, প্রদর্শনী ও কর্মশালার আয়োজন করে আসছে। তিনি আগে যুক্তরাজ্যের মর্যাদাপূর্ণ ইম্পেরিয়াল সোসাইটি অফ টিচার্স অফ ডান্সিংয়ের সঙ্গে যুক্ত ছিলেন। এখন তিনি এর কত্থক পাঠ্যক্রম প্রণয়নকারী কার্যকরী সমিতির অংশ। একজন নৃত্যশিল্পী এবং নৃত্য পরিকল্পক হিসাবে তাঁর অসংখ্য পরিবেশনা বিশ্বজুড়ে মঞ্চস্থ হয়েছে এবং বেশ প্রশংসিত হয়েছে। তিনি তাঁর জীবনের বেশিরভাগ সময় লন্ডনেই কাটিয়েছেন এবং সম্প্রতি দুবাইতে এসেছেন, যেখানে তিনি গুরুকুল দুবাই নামে একটি নৃত্য বিদ্যালয় পরিচালনা করেন। তিনি বলেন “আমার লক্ষ্য পশ্চিমী দর্শকদের কাছে নৃত্য, আমার দক্ষতা এবং প্রতিভা পৌঁছে দেওয়া। আমি কখনই মঞ্চে গিয়ে আমার ঔদ্ধত্যের বোধ দিয়ে আমার দক্ষতা প্রদর্শন করব না; আমি কেবল ভাগ করে নিতে চাই।” পালি একীভূত নৃত্যকেও (ফিউশন নৃত্য) স্বীকার করে নিয়েছেন। তিনি বলেছেন, “ব্যালে, ট্যাপ নাচ, এবং ফ্ল্যামেনকো কত্থকের সাথে ভালভাবে চলে। তারা সত্যই একে অপরের পরিপূরক এবং যখনই আমি এই শৈলীকে মিলিয়ে নিয়েছি, আমরা কেবল দীর্ঘায়িত করতালি পেয়েছি।”
কর্মক্ষেত্র
কর্মক্ষেত্র হল এমন একটি জায়গা যেখানে কেউ কাজ করে, তাদের নিয়োগকর্তা বা নিজের জন্য, কর্মসংস্থানের স্থান। এই ধরনের একটি জায়গা একটি হোম অফিস থেকে একটি বড় অফিস বিল্ডিং বা কারখানা হতে পারে। শিল্পোন্নত সমাজের জন্য, কর্মক্ষেত্র হল বাড়ি ছাড়া অন্য সবচেয়ে গুরুত্বপূর্ণ সামাজিক স্থানগুলির মধ্যে একটি, যা "বিভিন্ন সত্তার জন্য একটি কেন্দ্রীয় ধারণা গঠন করে: কর্মী এবং কর্মীদের পরিবার, নিয়োগকারী সংস্থা, সংস্থার গ্রাহক এবং সমাজ সমস্ত। নতুন প্রজন্মের আধুনিক যোগাযোগ প্রযুক্তির বিকাশে ভার্চুয়াল কর্মক্ষেত্র এবং দূরবর্তী কাজের বিকাশের দিকে পরিচালিত করেছে।
২০২০–২১ পাকিস্তান ক্রিকেট দলের নিউজিল্যান্ড সফর
পাকিস্তান ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০২০ থেকে জানুয়ারি ২০২১-এ অনুষ্ঠিত হয়।
কেনেথ ব্র্যানা
স্যার কেনেথ চার্লস ব্র্যানা (Kenneth Charles Branagh; ; ১০ ডিসেম্বর ১৯৬০) হলেন একজন উত্তর আয়ারল্যান্ডীয় অভিনেতা, পরিচালক, প্রযোজক, ও চিত্রনাট্যকার। ব্র্যানা লন্ডনের রয়্যাল একাডেমি অব ড্রামাটিক আর্টে প্রশিক্ষণ লাভ করেন এবং ২০১৫ সালে রিচার্ড অ্যাটনবারার পর এই প্রতিষ্ঠানের সভাপতির দায়িত্ব গ্রহণ করেন। তিনি উইলিয়াম শেকসপিয়ারের কয়েকটি নাটকের চলচ্চিত্রায়নে শ্রেষ্ঠাংশে অভিনয় করেছেন এবং পরিচালনাও করেছেন, তন্মধ্যে রয়েছে ফিফথ হেনরি (১৯৮৯), যার জন্য তিনি শ্রেষ্ঠ অভিনেতা ও শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন; মাচ অডো অ্যাবাউট নাথিং (১৯৯৩); ওথেলো (১৯৯৫); হ্যামলেট (১৯৯৬), যার জন্য তিনি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কারের মনোনয়ন লাভ করেন; লাভ্‌স লেবার্‌স লস্ট (২০০০) এবং অ্যাজ ইউ লাইক ইট (২০০৬)।
ব্র্যানা আরও অসংখ্য চলচ্চিত্র ও টেলিভিশন ধারাবাহিকে কাজ করেছেন; তন্মধ্যে রয়েছে ফরচুন্স অব ওয়ার (১৯৮৭), উডি অ্যালেনের সেলেব্রিটি (১৯৯৮), ওয়াইল্ড ওয়াইল্ড ওয়েস্ট (১৯৯৯), দ্য রোড টু এল ডোরাডো (২০০০), এসএস নেতা রেইনহার্ড হেড্রিক চরিত্রে কনস্পাইরেসি (২০০১), হ্যারি পটার অ্যান্ড দ্য চেম্বার অব সিক্রেটস (২০০২), ওয়ার্ম স্প্রিংস (২০০৫), মেজর জেনারেল হেনিং ফন ট্রেস্কো চরিত্রে ভালকিরি (২০০৮), দ্য বোট দ্যাট রকড (২০০৯), ওয়ালান্ডার (২০০৮-২০১৬), স্যার লরন্স অলিভিয়ে চরিত্রে মাই উয়িক উইথ মেরিলিন (২০১১, যার জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন), এবং রয়্যাল নেভি কমান্ডার বোল্টন চরিত্রে যুদ্ধভিত্তিক থ্রিলার চলচ্চিত্র ডানকার্ক (২০১৭)।
তিনি প্রামাণ্য ধারাবাহিক কোল্ড ওয়ার (১৯৯৮), বিবিসির প্রামাণ্য ধারাবাহিক ওয়াকিং উইথ ডাইনোসরস (১৯৯৯), ওয়াকিং উইথ বিস্টস (২০০১) এবং ওয়াকিং উইথ মনস্টার্স (২০০৫) এর বর্ণনাকারী হিসেবে কাজ করেন। ব্র্যানা পাঁচটি একাডেমি পুরস্কার ও পাঁচটি গোল্ডেন গ্লোব পুরস্কারের মনোনয়ন লাভ করেন এবং তিনটি বাফটা পুরস্কার ও একটি এমি পুরস্কার অর্জন করেন। ২০১২ সালে তিনি নাইট ব্যাচেলর উপাধিতে ভূষিত হন এবং ২০১২ সালের ৯ই নভেম্বর তাকে নাইটহুডে ভূষিত করা হয়। ২০১৮ সালের জানুয়ারি মাসে তার নিজ শহর বেলফাস্ট তাকে ফ্রিম্যান সম্মাননায় ভূষিত করে।
মিনা আল হাম্মানি
মিনা আল হাম্মানি (مينا الحماني; জন্ম: ২৯ নভেম্বর ১৯৯৩) হলেন একজন স্পেনীয় অভিনেত্রী, মডেল এবং চলচ্চিত্র পরিচালক, যিনি নেটফ্লিক্সের কিশোর নাট্য ধারাবাহিক এলিটে নাদিয়া শানা চরিত্রে অভিনয় করার জন্য সুপরিচিত।
প্রারম্ভিক জীবন
মিনা আল হাম্মানি ১৯৯৩ সালের ২৯শে নভেম্বর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন। তার পরিবার মরক্কী বংশোদ্ভূত। তিনি ২০১৫ সালে অভিনয় জগতে পদার্পণ করেছেন।
শকুনি
থাম্ব|মহাভারতে পাশাখেলায় সিদ্ধহস্ত শকুনি
শকুনি (शकुनि, আক্ষরিক অর্থে-পাখি) হলেন মহাকাব্য মহাভারতের অন্যতম প্রধান চরিত্র। প্রথমদিকে, তিনি ছিলেন গান্ধার রাজ্যের যুবরাজ। পরবর্তীতে, শকুনি, তাঁর পিতা রাজা সুবলের মৃত্যুতে গান্ধার রাজ্যের রাজা হন। তিনি হলেন হস্তিনাপুরের রাজা ধৃতরাষ্ট্রের রাজমহিষী গান্ধারীর বড়ভাই এবং কৌরবদের মামা। বুদ্ধিমান, ধূর্ত এবং বিপথগামী, কপট ষড়যন্ত্রকারী হিসেবে চিত্রিত, শকুনি তার ভাগ্নেদের সবসময় সমর্থন করতেন, বিশেষ করে জ্যেষ্ঠভাগ্নে দুর্যোধনকে। মামা শকুনির সাথে মিলে দুর্যোধন তার কাকাত ভাই পাণ্ডবদের বিরুদ্ধে সকল ষড়যন্ত্র রচনা করতো। শকুনির পরামর্শেই দুর্যোধন  যুধিষ্ঠিরকে পাশা খেলায় আমন্ত্রণ জানায় এবং শকুনিই যুধিষ্ঠিরের বিরুদ্ধে কপট পাশা খেলা খেলেন, যা  মহাকাব্যের অন্যতম প্রধান ঘটনা। তিনি ভারী পাশা ব্যবহার করে পাশা খেলায় কারসাজি করতে পারদর্শী ছিলেন। ফলে, পাশা খেলায় পরাজিত হয়ে যুধিষ্ঠির সহ অন্য পাণ্ডবগণ কুরু রাজসভায় চরমভাবে অপমানিত, দ্রৌপদীর লাঞ্ছনা ও বস্ত্রহরণ, পাণ্ডবদের ১২ বছরের বনবাস ও ১ বছরের অজ্ঞাতবাস প্রভৃতি ঘটনা ঘটে এবং কৌরবদের ১৩ বছরের জন্য হস্তিনাপুর ও ইন্দ্রপ্রস্থের রাজত্ব এনে দেয়। কুরুক্ষেত্র যুদ্ধের সময়, সপ্তদশ দিনে সর্বকনিষ্ঠ পাণ্ডব সহদেবের সাথে তলোয়ার যুদ্ধে শকুনি নিহত হন।
পরিচয়
গান্ধাররাজ সুবলের জ্যেষ্ঠ পুত্র ও গান্ধারীর জ্যেষ্ঠ ভ্রাতা। তিনি মহাভারতের প্রধান খলনায়ক। সুবলের কোনো এক পাপের কারণে দেবতাদের অভিশাপে তাঁর বংশে শকুনির জন্ম হয়। শকুনির জন্ম কলির অংশে; তাই তিনি ছিলেন অত্যন্ত ধূর্ত ও কপট। গান্ধারীর বিবাহের পর থেকে শকুনি ধৃতরাষ্ট্রের সংসারেই থাকতেন এবং ভাগিনেয় দুর্যোধনের সঙ্গে ওঁর বিশেষ বন্ধুত্ব ছিল। তাঁর কারণেই মহাভারতের বিচিত্র ঘটনাগুলো আবর্তিত হয়েছে। তিনি অস্ত্রবিদ্যায় পারদর্শী নন; তথাপি তাঁর কপট বুদ্ধিতেই সমগ্র কুরুবংশ ধ্বংস হয়েছিল।
যখন সমস্ত পরিবারকে ন্যূনতম পরিমাণে খাবারের সাথে একটি ঘরের মধ্যে বন্দী করা হয়েছিল, তখন রাজা সুবল সিদ্ধান্ত নেন যে ভীষ্মের এই আচরণের জন্য ভীষ্ম এবং কুরু পরিবারের বিরুদ্ধে প্রতিশোধ নেওয়ার জন্য তার পরিবারের একজন সদস্যকে যে কোনও মূল্যে বাঁচতেই হবে । তাই শকুনি, সবচেয়ে ছোট এবং চতুর পুত্র, বেঁচে থাকার জন্য অন্য সকলকে খাবার দিয়ে তাকেই বেছে নেওয়া হয়েছিল । রাজা সুবল শেষ নিঃশ্বাসে শকুনির পায়ে ছুরিকাঘাত করে এবং তাকে ব্যথা মনে রাখতে এবং কুরু পরিবারের বিরুদ্ধে প্রতিশোধের কথা স্মরণ করতে বলে । সে শকুনিকে তার উরুর হাড় থেকে পাশা বের করতে বলে ।
শকুনি ছিলেন একজন অত্যন্ত চতুর ব্যক্তিত্ব এবং একজন মায়াবাদী, তার একটি আশ্চর্য প্রতিভা ছিল ।  তিনি যে কোনো সময় পাশা খেলার সময় পাশাকে তার মন অনুযায়ী চালনা করতে পারতেন । যুধিষ্ঠির শকুনির  সাথে পাশা খেলায় দুর্যোধনের কাছে সবকিছু হারিয়েছিলেন । এটাই হয়ে ওঠে কুরুক্ষেত্র যুদ্ধের প্রধান কারণ
চারিত্রিক বৈশিষ্ট্য
শকুনির শুধু ১০০ জন ভগ্নিপুত্রই ছিল না, তিনি ছিলেন রাজা সুবলের ১০০ তম পুত্র  তাই তাকে শৌবালা নামও দেওয়া হয়েছিল । তিনি তার সমস্ত ভাইদের মধ্যে সবচেয়ে চতুর ছিলেন এবং তাই পরিবারের সকলেই অনাহারে মারা গেলে, প্রতিশোধ নেওয়ার জন্য তাকেই বেঁচে থাকার জন্য বেছে নেওয়া হয়েছিল ।
শকুনির পুত্র উলুক শকুনিকে গান্ধারে ফিরে শান্তি ও সম্প্রীতির সাথে বসবাস করতে অনুরোধ করেন । তবুও, শকুনি তার পিতার কাছে দেওয়া প্রতিশ্রুতির কথা মনে করেন । আর যে কোনো মূল্যে ভীষ্ম ও কুরু পরিবারকে ধ্বংস করার প্রতিজ্ঞা করেন । এইজন্যই সে তার পুত্রের দেওয়া প্রস্তাব অস্বীকার করেন । বেঁচে থাকার জন্য বেছে নেওয়া হয়েছিল ।
দুর্যোধনকে তিনি নানান কুবুদ্ধি দিতেন। কালকূট বিষ প্রয়োগ করে ভীমকে হত্যা, জতুগৃহে কুন্তী সহ পাণ্ডবদের পুড়িয়ে মারা, ইত্যাদি ষড়যন্ত্রে শকুনির সক্রিয় ভূমিকা ছিল। দ্যূতক্রীড়ায় তিনি ছিলেন সিদ্ধহস্থ। যুধিষ্ঠির দ্যূতপ্রিয় হলেও, ক্রীড়া পটু ছিলেন না। তাই তাঁকে পণ-দ্যূতে আমন্ত্রণ করে সর্বস্বান্ত করার পরামর্শটা তিনিই দুর্যোধনকে দিয়েছিলেন। যুধিষ্ঠির খেলতে এলে কৌরবদের পক্ষ হয়ে দুইবার তিনিই খেলেন। যুদ্ধ শুরু হবার আগে শকুনির পুত্র উলুক দুর্যোধনের দূত হিসেবে দুর্যোধনের শিখিয়ে দেওয়া অভদ্র অশ্লীল কথাগুলো পাণ্ডব পক্ষকে গিয়ে শোনালেন। সহদেব সেই শুনে ক্রোধান্বিত হয়ে শপথ করলেন যে, শকুনির সামনে প্রথমে উলুককে হত্যা করে, তারপর তিনি শকুনিকে বধ করবেন। যুদ্ধের শেষ দিনে সহদেবের হাতেই শকুনি-পুত্র উলুক ও শকুনির মৃত্যু হয়।
মহাভারতের যুদ্ধের ১৮ তম দিনে সহদেব শকুনিকে বধ করেন ।  সহদেব, যিনি দ্রৌপদীর প্রতি সমস্ত দুর্ব্যবহারের পিছনে সমস্ত কারণ শকুনিকে ভেবেছিলেন তাই তিনি শকুনিকে হত্যা করার জন্য প্রতিজ্ঞা করেন ।
ওয়ার্কপ্লেস (সফটওয়্যার)
ওয়ার্কপ্লেস হল একটি অনলাইন সহযোগী সফ্টওয়্যার বা টুল যা মেটা প্ল্যাটফর্ম দ্বারা তৈরি করা হয়েছে। অনলাইনে গ্রুপিং, তাৎক্ষণিক বার্তা, ভিডিও বার্তা ও সংবাদ ভাগাভাগি কাজ সহ বিভিন্ন ভাবে এটি কার্যকর।
হেল ইন এ সেল (২০১৮)
হেল ইন এ সেল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ৬ই অক্টোবর তারিখে মার্কিন যুক্তরাষ্ট্রের টেক্সাসের স্যান অ্যান্টোনিওর এটিঅ্যান্ডটি সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি হেল ইন এ সেল কালানুক্রমিকের অধীনে প্রচারিত দশম অনুষ্ঠান ছিল।
প্রাক-প্রদর্শনে একটি সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত হেল ইন এ সেল ম্যাচে ব্রোন স্ট্রোম্যানের মুখোমুখি হয়েছে; এই ম্যাচের বিশেষ অতিথি রেফারি ছিল মিক ফোলি। এই ম্যাচটি কোন ফলাফল নিস্পত্তি ছাড়া সম্পন্ন, কারণ ম্যাচের মধ্যখানে ব্রক লেজনার খাঁচার দরজা ভেঙ্গে উভয় প্রতিযোগীকে আঘাত করে আহত করে ফেলে, যার ফলে রেফারি তাদের দুজনকে এই ম্যাচে প্রতিযোগিতা করার জন্য অসমর্থ ঘোষণা করেছে। এই ম্যাচটি স্ট্রোম্যানের মানি ইন দ্য ব্যাংক ক্যাশ-ইন ম্যাচ ছিল। এই অনুষ্ঠানে উদ্বোধনী ম্যাচে (যেটিও একটি হেল ইন এ সেল ম্যাচ ছিল), র‍্যান্ডি অরটন জেফ হার্ডিকে হারিয়েছে। অন্যান্য শীর্ষস্থানীয় ম্যাচে, এ জে স্টাইলস ডাব্লিউডাব্লিউই চ্যাম্পিয়নশিপ ম্যাচে সামোয়া জোকে, বেকি লিঞ্চ ডাব্লিউডাব্লিউই স্ম্যাকডাউন নারী চ্যাম্পিয়নশিপ শার্লট ফ্লেয়ারকে এবং রোন্ডা রাউজি ডাব্লিউডাব্লিউই র নারী চ্যাম্পিয়নশিপ ম্যাচে অ্যালেক্সা ব্লিসকে হারিয়েছে।
মালিজি নদী
মালিজি নদী বা মালিঝি নদী বাংলাদেশের উত্তর-পূর্বাঞ্চলের শেরপুর জেলার একটি নদী।  নদীটির দৈর্ঘ্য ৩৬ কিলোমিটার, গড় প্রস্থ ৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মালিজি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭০।
পীরগঞ্জ উপজেলা
পীরগঞ্জ উপজেলা নামে বাংলাদেশে দুইটি উপজেলা রয়েছে। যথা:
বাণিজ্য যুদ্ধ
বাণিজ্য যুদ্ধ হল এক ধরনের অর্থনৈতিক সংঘাত যা চরম সংরক্ষণবাদ নীতির ফলে এক দেশ প্রতিপক্ষ দেশের শুল্ক বৃদ্ধির প্রতিশোধ হিসেবে ঐ দেশের আমদানীকৃত পণ্যে নতুন করে শুল্ক আরোপ,বিদ্যমান শুল্ক বৃদ্ধি বা অন্য কোনভাবে বাণিজ্য বাধার সৃষ্টি করে। বর্ধমান সুরক্ষার ফলে উভয় দেশের উৎপাদিত পণ্য অনেকটা নিজেদের অভ্যন্তরীণ চাহিদা অনুযায়ী তৈরি হয়।বৈশ্বিক অর্থনীতিতে বাণিজ্য যুদ্ধ দুই দেশের ভোক্তা ও ব্যবসায়িকদের উপর বিরূপ প্রভাব ফেলতে পারে এবং তা অর্থনীতির অন্য ক্ষেত্রেও ছড়িয়ে পরতে পারে।
আন্তর্জাতিক বাণিজ্য কে সীমিত করতে সরকারের সংরক্ষণবাদ নীতির পার্শ্বপ্রতিক্রিয়া হল বাণিজ্য যুদ্ধ।সরকার সাধারণত অভ্যন্তরীণ ব্যবসা বাণিজ্য ও শিল্পকে আন্তর্জাতিক বাণিজ্যের প্রতিযোগিতা থেকে সুরক্ষা দিতে সংরক্ষণবাদ নীতি গ্রহণ করে থাকে।
বাণিজ্য যুদ্ধ পরিপূর্ণ যুদ্ধে ও রূপ নিতে পারে,যার দৃষ্টান্ত ইতিহাসে আছে।প্রথম এংলো-ডাচ যুদ্ধ বাণিজ্য সংঘাত থেকে শুরু হয়েছিল।ইংরেজদের ডাচ বণিক জাহাজে আক্রমনের মাধ্যমে এ যুদ্ধ শুরু হয় যা পরবর্তীতে বড় যুদ্ধে পরিণত হয়।দ্বিতীয় এংলো-ডাচ যুদ্ধ হয়েছিল সমুদ্র এবং বাণিজ্য পথের আধিপত্য নিয়ে,যেখানে ইউরোপিয়ানদের প্রবল বাণিজ্যিক দ্বন্দের সময়কালে ইংরেজরা চেয়েছিল বাণিজ্যক্ষেত্রে বিশ্বব্যাপী ডাচদের আধিপত্য শেষ করে দিতে।
প্রথম আফিম যুদ্ধ শুরু হয় চিং সরকার তাদের নৌ-বন্দর অবরুদ্ধ করে ব্রিটিশ বণিকদের বন্দী করলে,যার ফলে ব্রিটিশ নৌবাহিনী দ্রুত প্রেরণ করা হয় এবং চীনা নৌবাহিনীর সাথে কৌলনের যুদ্ধ হয়।প্রথম আফিম যুদ্ধের পরেই হংকং এ ব্রিটিশ উপনিবেশ প্রতিষ্ঠিত হয়।বাণিজ্যকে কেন্দ্র করেই দ্বিতীয় আফিম যুদ্ধ সংঘটিত হয়।
বর্তমান সময়ে বিশ্ব অর্থনীতির একটি গুরুত্বপূর্ণ ঘটনা বর্তমান বিশ্বের অর্থনৈতিক দুই পরাশক্তি যুক্তরাষ্ট্র এবং চীনের মধ্যে চলমান বাণিজ্য যুদ্ধ।
ইন ভিট্রো ফার্টিলাইজেশন
আইভিএফ (ইন ভিট্রো ফার্টিলাইজেশন) বা কাঁচের ভেতর নিষেক (ভিট্রো = কাঁচ, ইন ভিট্রো = কাঁচের ভেতর) বা টেস্ট টিউব পদ্ধতি হচ্ছে মানবদেহের বাইরে শুক্রাণুর দ্বারা ডিম্বাণু নিষিক্ত করার পদ্ধতি। এই পদ্ধতির মাধ্যমে অনেক নিঃসন্তান নারী সন্তান লাভ করে থাকেন অাবার অনেক নারী সারোগেসি বা নিজ গর্ভ ভাড়া দিয়ে তাতে অন্য দম্পতির নিষিক্ত ভ্রুণ (সন্তান) ধারণ ও লালন করেন। আই.ভি.এফ (IVF) বা টেস্ট টিউব চিকিৎসা পদ্ধতির সফল পদযাত্রা শুরু হয় ১৯৭৮ সালে যুক্তরাজ্যে লুইস ব্রাউনের জন্মের মধ্য দিয়ে। এই বাচ্চাটির ক্ষেত্রে নিষেক করা হয়েছিল একটি টেস্ট টিউবে। প্রকৃতপক্ষে ভ্রণ টেস্টটিউবে বেড়ে ওঠে না, বাড়ে মায়ের জরায়ুতেই আর দশটি বাচ্চার মতোই। এ পদ্ধতিতে পুরুষের শুক্রাণু আর নারীর ডিম্বাণুর নিষিক্তকরণটুকুই শুধু স্বাভাবিক পদ্ধতিতে না হয়ে দেহের বাইরে হয়। স্ত্রীর ডিম্বপাত বা ওভুলেশনের সময় ডিম্বাণু যখন পরিপক্ব হয়, তখন তা ডিম্বাশয় থেকে বের করে আনা হয় ল্যাপারোস্কপি নামের এক পদ্ধতির মাধ্যমে। যে সব নারীর ডিম্ব উৎপাদনে সমস্যা, তাদের ক্ষেত্রে প্রথমে ডিম্ব উৎপাদনে সহায়তা করে এমন কিছু ওষুধ প্রয়োগ করা হয়। ল্যাপারোস্কপি ছাড়াও যোনিপথে ছোট্ট একটি অপারেশনের মাধ্যমেও ডিম্বাণু সংগ্রহ করা যায়। সংগ্রহের পর ডিম্ব রাখা হয় টেস্ট টিউব অথবা বিশেষ ধরনের একটি পাত্রে যার নাম পেট্রিডিশ। এদিকে স্বামীর শুক্রাণু সংগ্রহ করে প্রক্রিয়াজাত করা হয়। পরে ডিম্বাণুসহ সেই ডিশ বা টিউবে শুক্রাণু রাখা হয়। এ সময় একটি ডিম্বাণুর বিপরীতে থাকে প্রায় পঁচাত্তর হাজার শুক্রাণু। এরপর ডিশ বা টিউবটি কয়েক ঘণ্টা রাখা হয় ইনকিউবিটরে। ইনকিউবেটরের পরিবেশ রাখা হয় জরায়ুর অনুরূপ। এখানে উপযুক্ত শুক্রাণু আর ডিম্বাণুর নিষেকের ফলে মানব ভ্রুনের সৃষ্টি হয়। তারপর বিশেষ নলের সাহায্যে স্ত্রীর জরায়ুতে রাখা হয় ভ্রণটি। অনেক ক্ষেত্রে, ভ্রণকোষটি জরায়ুতে প্রতিস্থাপনের আগে বিশেষ প্রক্রিয়ায় হিমায়িত করে রাখা হয় কিছুদিন। বিশেষতঃ যাদের ক্ষেত্রে ডিম্ব উৎপাদন করা হয় ওষুধের সাহায্যে, তাদের জরায়ুর প্রকৃতি ঐ মাসিক চক্রে স্বাভাবিক থাকার সম্ভাবনা কম থাকে। সে কারণে ভ্রণ প্রতিস্থাপনের জন্য পরবর্তী স্বাভাবিক মাসিক চক্রের জন্য অপেক্ষা করা হয়। সব ভ্রণ অবশ্য কাজে লাগানো হয় না। গর্ভধারণ নিশ্চিত করতে এদের গুণগত মান পরীক্ষা করে স্কোরিং করা হয়। ভ্রণে কোষের সংখ্যা যথাযথ বৃদ্ধি ও বংশবৃদ্ধির গতির উপর ভিত্তি করে উপযুক্ত ভ্রণ বাছাই করা হয়। ইসলামি শরিয়াহ অনুযায়ী স্বামী ব্যতীত অন্য কারো থেকে স্পার্ম সংগ্রহ করা সম্পূর্ণ হারাম।
ধর্মীয় প্রতিক্রিয়া
<!-- The Catholic Church opposes all kinds of assisted reproductive technology and artificial contraception, asserting they separate the procreative goal of marital sex from the goal of uniting married couples. The Catholic Church permits the use of a small number of reproductive technologies and contraceptive methods like natural family planning, which involves charting ovulation times. The church allows other forms of reproductive technologies that allow conception to take place from normative sexual intercourse, such as a fertility lubricant. Pope Benedict XVI had publicly re-emphasised the Catholic Church's opposition to In vitro fertilisation, claiming it replaces love between a husband and wife.
The Catechism of the Catholic Church claims that Natural law teaches that reproduction has an "inseparable connection" to sexual union of married couples. In addition, the church opposes IVF because it might cause disposal of embryos; in Catholicism, an embryo is viewed as an individual with a soul that must be treated as a person. The Catholic Church maintains that it is not objectively evil to be infertile, and advocates adoption as an option for such couples who still wish to have children.
Hindus welcomed the IVF as gift for those who can't bear child and termed doctors related to IVF doing punya as there are several characters who were claimed to be born without intercourse, mainly Karna and five Pandavas.
Regarding the response to IVF of Islam, the conclusions of Gad El-Hak Ali Gad El-Hak's ART fatwa include that:
Within the Orthodox Jewish community the concept is debated as there is little precedent in traditional Jewish legal textual sources. Regarding laws of sexuality, religious challenges include masturbation (which may be regarded as “seed wasting” ), laws related to sexual activity and menstruation (niddah) and the specific laws regarding intercourse. An additional major issue is that of establishing paternity and lineage. For a baby conceived naturally, the father’s identity is determined by a legal presumption (chazakah) of legitimacy: rov bi'ot achar ha'baal - a woman's sexual relations are assumed to be with her husband. Regarding an IVF child, this assumption does not exist and as such Rabbi Eliezer Waldenberg (among others) requires an outside supervisor to positively identify the father. Reform Judaism has generally approved IVF. --> ইসলাম ধর্মে এটি সম্পূর্ণ হারাম‌।
বাট্টা
ব্যবসা ক্ষেত্রে প্রচলিত নিয়ম অনুসারে প্রাপ্য টাকা বা বিক্রয় মূল্য থেকে নির্দিষ্ট হারে যে পরিমাণ টাকা ছেড়ে দেয়া হয় বা ক্রয়ের ক্ষেত্রে যে অর্থ কম দেয়া হয় তাকে বাট্টা বলে। ব্যবসা প্রতিষ্ঠানে এই বাট্টা দেওয়া ও পাওয়া উভয়ই হয়ে থাকে।
প্রকারভেদ
বাট্টা তিন প্রকার । যথাঃ
ব্যবসায়িক বাট্টা
বিক্রেতা পণ্যের তালিকা মূল্য থেকে ক্রেতাকে অনেক সময় কিছু ছাড় দিয়ে থাকে। এই ছেড়ে দেয়া টাকার পরিমাণকে ব্যবসায়িক বাট্টা বলে। তালিকা মূল্য থেকে ব্যবসায়িক বাট্টা বাদ দিয়ে বিক্রয় মূল্য নির্ধারণ করা হয় এবং চালানে দেখানাে হয় ।
পরিমাণ বাট্টা
এটিও এক ধরনের ব্যবসায়িক বাট্টা । ব্যবসায়ী বা উৎপাদক এক সঙ্গে অধিক পরিমাণ পণ্য বিক্রয়ের জন্য ক্রেতাদের পরিমাণ বাট্টা দিয়ে থাকে। ক্রয়ের উপর স্বাভাবিক ব্যবসায়িক বাট্টা দেয়ার পর অতিরিক্ত একক ক্রয়ের জন্য যদি অতিরিক্ত ছাড় দেয়া হয় তাকে পরিমাণ বাট্টা বলে।
মাট্টা চাল
রোজমাট্টা চাল (পলককদন/কেরাল মাট্টা ভাত বা কাজে ভাত নামেও পরিচিত) ভারতের কেরালার পালক্কাদ জেলায় জন্মানো একটি দেশি জাতের চাল। এটি তার খাঁটিতা এবং স্বাস্থ্য সুবিধার জন্য পরিচিত। এটি কেরালা এবং উপকূলীয় কর্ণাটক ভারত ও শ্রীলঙ্কায় জনপ্রিয় যেখানে এটি নিয়মিত ভিত্তিতে আইডল, অ্যাপম এবং সরল ধানের জন্য ব্যবহৃত হয়; এটি বাদামি ধান থেকে আলাদা। রেড মট্টার শক্তিশালী এবং মজাদার স্বাদ এটিকে ভেড়ার বাচ্চা, গো-মাংস বা গেমের মাংসের সাথে উপযুক্ত করে তোলে।
উৎস
পালককদন মট্টা ভাত ভারতের ছোলা ও চেরা রাজবংশের রাজপরিবারগুলির পছন্দ ছিল। সমাজের দরিদ্র শ্রেণীর এতে অ্যাক্সেস ছিল না কারণ তখন এই জাতটি খুব ব্যয়বহুল হিসাবে বিবেচিত হত। কেরাল মাট্টা ভাত তার সমৃদ্ধ এবং অনন্য স্বাদের কারণে ঐতিহাসিকভাবে জনপ্রিয়। এটি ভাত-স্ন্যাক্সের প্রস্তুতি হিসাবে ব্যবহার করা হয় যেমন কোঁদত্তম, মুরুক্কু ইত্যাদি। শ্রী দ্বারা রচিত কেরলের ভাত রচনায় চুন্নিলা মাতার উল্লেখ পাওয়া যায়। পি.সি. সাহাদেওয়ান এবং কেরালা সরকার ১৯৬৬ সালে প্রকাশ করেছিলেন। ধানটি তিরুক্কুরালের মতো তামিল ক্লাসিকগুলিতে উল্লেখ করা হয়। চেরা / চোল রাজ্যের দিনগুলিতে ভাতকে একটি রাজকীয় খাদ্য হিসাবে বিবেচনা করা হত। শ্রমজীবী ​​শ্রেণীরা সাধারণত চামা খায় (সিরিয়ালের একটি নিকৃষ্ট জাত)।
চাষাবাদ এবং বাণিজ্য
কেরালার মাট্টা চাল দক্ষিণ ভারতের কেরালা এবং কর্ণাটকে জন্মে। মট্টা চাল কেরালার কৃষকদের এক হাজার টাকা প্রিমিয়াম দেয় ৫০০ কেজি ধানের জন্য ৩০০ টাকা। ২০১২ সালের ফেব্রুয়ারিতে মট্টা চাল রফতানিতে তিন বছরের নিষেধাজ্ঞাকে আংশিকভাবে প্রত্যাহার করা হয়েছিল, যাতে ২০১১ সালে ২৫,০০০ টন রফতানি করা যায়। কেরালার পলক্কাদ জেলার ঘন কালো তুলা মাটিতে পালককদন মত্ত ধানের চাষ হয়। যে ধরনের মাটিতে এটি চাষ করা হয় তার কারণে ধানের পৃথক পার্থিব স্বাদ থাকে। এই ধানের ক্ষেতকে 'পুন্থালপদম' বলা হয় এবং মাটিতে প্রচুর পরিমাণে মাটি এবং পলি রয়েছে। এই গুণগুলির কারণে, এই জাতীয় ধানের ক্ষেতগুলি আরও বেশি জল ধরে রাখতে পারে।
কার্ল হুপার
কার্ল লিউলিন হুপার (Carl Llewellyn Hooper; জন্ম: ১৫ ডিসেম্বর, ১৯৬৬) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অধিনায়কের দায়িত্বেও ছিলেন তিনি। ডানহাতি ব্যাটসম্যান ছিলেন কার্ল হুপার। এছাড়াও অফ-স্পিন বোলার হিসেবে ১৯৮০-এর দশকের শেষদিকে গর্ডন গ্রীনিজ, ডেসমন্ড হেইন্স, ম্যালকম মার্শাল ও কোর্টনি ওয়ালশকে সাথে নিয়ে বৈশ্বিক ক্রিকেট অঙ্গনে দলের আধিপত্য বিস্তারে ভূমিকা রেখেছিলেন। ওয়েস্ট ইন্ডিজ দলে তিনি ২১-বছরেরও অধিক সময় ব্যয় করেন।
খেলোয়াড়ী জীবন
২০০১ সালে ভারত সফরে তিনি তার সর্বোচ্চ ২৩৩ রানের ইনিংস করেন। টেস্ট ক্রিকেটে তিনি ৫,৭৬২ রান করেছেন। ১০২ টেস্টে ৩৬.৪৬ রান গড়ে ও একদিনের আন্তর্জাতিকে ২২৭ খেলায় ৩৫.৩৪ রান গড়ে আদর্শ অল-রাউন্ডারের মর্যাদা লাভ করেন।
হুপার প্রথম-শ্রেণীর ক্রিকেটে স্থানীয় গায়ানা দল ও কাউন্টি ক্রিকেটে কেন্ট এবং ল্যাঙ্কাশায়ার দলে খেলেছেন। ২০০৩ সালে দ্বিতীয় খেলোয়াড় হিসেবে ১৮ কাউন্টি দলের সবগুলোর বিপক্ষেই সেঞ্চুরি করেছেন।
বিশ্বের একমাত্র ক্রিকেটার হিসেবে টেস্ট ও একদিনের আন্তর্জাতিক - উভয়ক্ষেত্রেই পাঁচ হাজার রান, একশত উইকেট, একশত ক্যাচ এবং একশত খেলায় অংশগ্রহণের কীর্তিগাঁথা রচনা করেন যা পরবর্তীতে জ্যাক ক্যালিসও এ সম্মাননা অর্জন করেন। স্টিভ ওয়াহ তার আত্মজীবনীমূলক গ্রন্থে লিখেছেন যে, হুপার দ্রুত পায়ের কাজ করতেন ও নির্দয়তার সাথে স্ট্রোক মারতেন। ইনিংসকে অসম্পূর্ণ রেখেই নিয়মিতভাবে আউট হতেন ও পাশাপাশি তার অমনোযোগীতাও এর প্রধান কারণ ছিল।
অবসর পরবর্তী-জীবন
১৯৯০-এর দশক থেকে অ্যাডিলেডে বসবাস করছেন হুপার। ২০১০-১১ ও ২০১১-১২ মৌসুমে অ্যাডিলেডের উডভিল ডিস্ট্রিক্ট ক্রিকেট ক্লাবে কোচের দায়িত্ব পালন করেন তিনি।
তরুণ ওয়েস্ট ইন্ডিয়ান ব্যাটসম্যান চিহ্নিতকরণে সাগিকর হাই পারফরম্যান্স সেন্টারে ব্যাটিং কোচের দায়িত্ব পান। ইন্ডিয়ান প্রিমিয়ার লিগের ধ্যান-ধারণার বিপক্ষে অবস্থান করেন হুপার। অক্টোবর, ২০১২ সালে তিনি আইপিএল সম্বন্ধে বলেন যে, এটি ক্রিকেটের অন্যতম বৃহৎ ও ভীতিকর ধোঁকাবাজি।
আইফোন এসই (৩য় প্রজন্ম)
তৃতীয় প্রজন্মের আইফোন এসই (আইফোন এসই ৩ বা আইফোন এসই ২০২২ নামেও পরিচিত) অ্যাপল ইনকর্পোরেটেড দ্বারা নকশা করা এবং বাজারজাত করা একটি স্মার্টফোন। এটি আইফোন ১৩/১৩ মিনি এবং আইফোন ১৩ প্রো/১৩ প্রো ম্যাক্স মডেলের পাশাপাশি আইফোন এর ১৫তম প্রজন্মের অংশ। অ্যাপল ৮ মার্চ, ২০২২-এ তৃতীয়-প্রজন্মের আইফোন এসই ঘোষণা করে, যা দ্বিতীয় প্রজন্মের আইফোন এসই এর উত্তরসূরী। প্রাক-ফরমায়েস ১১ মার্চ, ২০২২ এ শুরু হয়। ফোনটি পরে ১৮ মার্চ, ২০২২-এ মুক্তি পায় এটির প্রারম্ভিক মূল্য US$ ৪২৯ সহ মুক্তি পেয়েছিল, যা পূর্বসূরীর তুলনায় $৩০ বেশি।
তথ্যসূত্র
<references group="" responsive="1">
প্যাসার রুটিলানস
রাসেট স্প্যারো দ্বিপদ নাম প্যাসার রুটিলানস, সিনামন বা সিনামন গাছ চড়ুই নামেও পরিচিত, প্যাসারিডি পরিবারভুক্ত প্যাসারিন জাতের পাখি। এরা শষ্যদানাভূক পাখি। এদের চঞ্চু মোটা। এদের দেহের দৈর্ঘ্য ১৪-১৫ সে.মি.। স্ত্রী ও পুরুষ রাসেট স্প্যারোর সাথে স্ত্রী ও পুরুষ পাতি চড়ুইয়ের মিল পরিলক্ষিত হয়।
শ্রেণীবিন্যাস
রাসেট স্প্যারোকে সর্বপ্রথম বৈজ্ঞানিকভাবে বর্ণনা করে ডাচ প্রাণীবিজ্ঞানী কোয়েনর‍্যাড জ্যাকব টেম্মিনক। ১৮৩৫ সালে তিনি জাপান থেকে সংগৃহীত নমুনার উপর ভিত্তি করে একে নামকরণ করেন ফ্রিঞ্জিল্লা রুটিলান্স। এর প্রজাতি নাম রুটিলান্স এসেছে লাতিন ভাষা থেকে। এরা পাতি চড়ুইয়ের নিকটাত্মীয়।
আবাস্থল
এদেরকে পূর্ব এশিয়া এবং হিমালয়ে দেখতে পাওয়া যায়। হিমালয়ে এরা উত্তর পূর্ব ভারত থেকে দক্ষিণ পূর্ব তিব্বত, ভুটান, শিকিম, নেপাল, উত্তরখণ্ড এবং হিমাচল থেকে কাশ্মীর ও আফগানিস্তানের নুরিস্তান পর্যন্ত বাস করে।
যোগী
থাম্ব| [[মালভিনা হফম্যান|মালভিনা হফম্যানের ধ্যান -এই যোগীর ব্রোঞ্জ মূর্তি]] যোগী, একজন যোগব্যায়াম অনুশীলনকারী, সাথে সন্ন্যাসী বা ভারতীয় ধর্মের ধ্যান চর্চাকারী। মেয়েলি আকার, যা কখনও কখনও ইংরাজীতে ব্যবহৃত হয়, তা হ'ল যোগিনী।
যোগী ১২শ শতাব্দী সিই -তেও ছিল আরও হিন্দু ঐতিহ্য নাথ সিদ্ধ সদস্যদের বোঝানো হয়। হিন্দু, বৌদ্ধ ও জৈন ধর্মে একজন তন্ত্র অনুশীলনকারী। হিন্দু পুরাণে দেবতা শিব এবং দেবী পার্বতীকে প্রতীক যোগী – যোগিনী জুটি হিসাবে দেখানো হয়েছে।
--অনুচ্ছেদ--
অশ্বিনীকুমার
অশ্বিনীকুমারদ্বয়, নামান্তরে অশ্বিদ্বয়, মূলত বৈদিক দেবতা। তারা অধিকাংশ ক্ষেত্রেই সবিত (সূর্যদেব) ও শরণ‍্যু, নামান্তরে সংজ্ঞা, দেবীর যমজ পুত্রদ্বয় হিসাবে উল্লিখিত ও পরিচিত। ঋগ্বেদে এই যমজ দেবতাদের ভিষক বা চিকিৎসক হিসাবে বর্ণনা করা হয়েছে। সূর্য ও সংজ্ঞা অশ্বরূপে সঙ্গম করার ফলে এই দুই যমজ পুত্রের জন্ম হয়েছিল। বহু মূর্তিতেই অশ্বিনীকুমারদের তাই অশ্বমুখ দেখা যায়। অশ্বরূপে শরণ‍্যুসঙ্গমকালে সূর্য আরও এক পুত্র লাভ করেন। সেই তৃতীয় পুত্রের নাম রেবন্ত। রেবন্ত অশ্বদের অধিপতি দেবতা। অশ্বিনী সূর্যের অপর নাম। তাই সূর্যপুত্র এই দুই যমজ দেবতার নাম অশ্বিনীকুমারদ্বয়। এঁদের ভিতর যিনি অগ্রজ, তার নাম নাসত‍্য এবং যিনি অনুজ, তার নাম দস্র। ঋগ্বেদে অশ্বিনীকুমারদ্বয়ের উদ্দেশ‍্যে একটি সূক্ত গীত হয়েছে। ক্লাসিকাল সংস্কৃত সাহিত‍্যেও অশ্বিনীকুমারদ্বয় বারবার উল্লিখিত হয়েছেন। মহাভারতের আদিপর্বের পৌষ‍্যপর্বাধ‍্যায়ে উপমন‍্যোপাখ‍্যানে দেব-চিকিৎসক হিসাবে তারা উল্লেখযোগ‍্য ভূমিকা পালন করেছেন। মহাভারতের আদিপর্বেরই সম্ভবপর্বাধ‍্যায়ের অন্তর্গত যুধিষ্ঠিরাদির জন্মবৃত্তান্ত থেকে জানা যায় পাণ্ডুর কনিষ্ঠা পত্নী মাদ্রী সুদর্শন ও চিরতরুণ এই দেবভিষকদ্বয়ের ঔরসে ক্ষেত্রজ যমজ পুত্র লাভ করেন যাঁরা পিতা-দেবতাদের মতনই সুদর্শন ও অশ্ববান হয়েছিলেন। নাসত‍্যের ঔরসে নকুল ও দস্রের ঔরসে সহদেব জন্মলাভ করেন। নকুল ও সহদেব পিতৃ-পরিচয়ে আশ্বিনেয় নামেও পরিচিত। একবার চ্যবনের রূপবতী পত্নী স্নানরতা সুকন্যাকে দেখে মোহিত হয়ে ওঁরা সুকন্যাকে প্রস্তাব করেন চ্যবনকে ত্যাগ করে ওঁদের একজনকে বিবাহ করতে। সুকন্যা তাতে সম্মত হন না। ঘটনাচক্রে ওঁদের প্রসাদে চ্যবন তার যৌবন ফিরে পান। চ্যবনের তখন ওঁদের বর দেন যে, দেব-কর্মচারী হলেও ওঁদের সোমপান করবার অধিকার থাকবে।
ব্রতের ভাতের পূজা
স্বর্গের চিকিৎসক অশ্বিনী কুমারদ্বয় সূর্যদেব ও সংজ্ঞা’র পুত্র। অভিশাপগ্রস্ত সংজ্ঞা জগজ্জননী পার্বতীর কাছে নিজের দুর্দশা থেকে মুক্তি চাইলে পার্বতী এক মুষ্টি চাল দিয়ে তাকে বলেছিলেন-আশ্বিন মাসের শেষ তারিখ পূর্বরাত্রে শেষ দিবস রেখে এই চাল ভক্তিপূর্বক রন্ধন শেষে মহাদেবের অর্চনা করতে হবে এবং কার্তিক মাসের ১ম দিবসে সেই অন্ন ভক্ষণে মনস্কামনা পূর্ণ হবে। সে নিয়ম মেনে রোগ ও অভিশাপমুক্ত হয়েছিলেন দেবী সংজ্ঞা।
লব মন্দির
লব মন্দির হল পাকিস্তানের লাহোর শহরে লাহোর দুর্গে অবস্থিত একটি হিন্দু মন্দির। এই মন্দিরটি হিন্দু দেবতা রামের পুত্র লবের মন্দির। কথিত আছে, লাহোর শহরটি লবেরই নামাঙ্কিত।
নাম-ব্যুৎপত্তি
দেশোয়া ভগ গ্রন্থে লাহোর শহরটিকে "লবপোর" নামে অভিহিত করা হয়েছে, যা নির্দেশ করে এই শহরটি রামের লবের নামাঙ্কিত। রাজপুতানার প্রাচীন বর্ষপঞ্জিগুলিতে এই শহরটিকে "লোহ্‌ কোট" (অর্থাৎ "লোহের দুর্গ") নামে অভিহিত করা হয়েছে। এই লোহ্‌ শব্দটিও রামের পুত্র লবকে নির্দেশ করে।
ইতিহাস
মৌখিক কিংবদন্তি অনুযায়ী, লাহোর শহরটি প্রাচীনকালে "লবপুরী" (সংস্কৃত ভাষায় শব্দটির অর্থ "লবের শহর") নামে পরিচিত ছিল এবং রাম ও সীতার পুত্র রাজকুমার লব এই শহরটি প্রতিষ্ঠা করেছিলেন। তাঁর দাদা রাজকুমার কুশ প্রতিষ্ঠা করেন কসুর শহরটি।
লাহোর সংক্রান্ত সবচেয়ে পুরনো প্রামাণিক নথিটি হল ৯৮২ সালে কোনও এক অজ্ঞাতনামা লেখকের লেখা হুদুদ-ই-আলাম (বিশ্বের অঞ্চলসমূহ)। ১৯২৭ সালে ভ্লাদিমির ফেডেরোভিচ মিনোরস্কি বইটি ইংরেজিতে অনুবাদ করেন। বইটি লাহোর থেকেই প্রকাশিত হয়। এই বইটি থেকে জানা যায়, সেই সময় লাহোর ছিল একাধিক সুন্দর মন্দির, বড়ো বড়ো বাজার ও ফলের বাগানে ভরা একটি ছোটো শহর। এই গ্রন্থেই বলা হয়েছে শহরে জনবসতি-ঘেরা দু'টি বড়ো বাজার ছিল এবং এও বলা হয়েছে যে, কাদামাটির বেড়া দিয়ে দু'টি বসত এলাকাকে একটি এলাকায় পরিণত করা হয়েছিল। মূল নথিটি এখন ব্রিটিশ মিউজিয়ামে রক্ষিত আছে।
অতীতে লাহোর শহরটিকে নানা নামে অভিহিত করা হত। ঠিক কবে এই শহরটি স্থাপিত হয়েছিল, তা জানা যায় না। কোনও কোনও ঐতিহাসিকের মতে, এই শহরটি ৪০০০ বছরের পুরনো। অবশ্য বিভিন্ন ঐতিহাসিক প্রমাণ থেকে মনে করা হয়, শহরটি অন্তত ২০০০ বছরের পুরনো। দক্ষিণ এশিয়ার প্রধান বাণিজ্য ও সামরিক পথের উপর অবস্থিত লাহোর শহরটিতে অতীতে অনেক রাজবংশ ও যাযাবর উপজাতি শাসন ও লুণ্ঠন করেছিল।
হেসিয়ড
হেসিয়ড একজন প্রাচীন গ্রিক কবি। ধারণা করা হয় তিনি হোমারের সমকালীন কবি এবং খ্রিষ্টপূর্ব ৭৫০ থেকে ৬৫০ অব্দের মধ্যে সক্রিয় ছিলেন। প্রাচীন সাহিত্যিকগণ হেসিয়ড ও হোমারকে গ্রিক ধর্মীয় রীতিনীতি প্রতিষ্ঠার ক্ষেত্রে প্রভাব বিস্তারকারী বলে গণ্য করেন। আধুনিক পণ্ডিতবৃন্দ তাকে গ্রিক পুরাণ, কৃষিকাজের কৌশল, আদি অর্থনৈতিক ভাবধারা, প্রাচীন গ্রিক জ্যোতির্বিজ্ঞান ও প্রাচীন সময়রক্ষণের প্রধান উৎস হিসেবে উল্লেখ করেন। তার উল্লেখযোগ্য বইগুলো হল থিওগোনি, ওয়ার্কস অ্যান্ড ডেজ এবং শিল্ড অব হেরাক্লিস।
জীবনী
হেসিয়ডের জীবনের সময়কাল নিয়ে পণ্ডিতদের মধ্যে বিতর্ক রয়েছে। হেসিয়ড তার সৃষ্টিকর্মে তার পাঠকদের জন্য তার জীবনের অল্প বর্ণনা দিয়েছেন। ওয়ার্ক অ্যান্ড ডেজ-এ এবং থিওগোনির কয়েকটি পাতায় তিনটি সুনির্দিষ্ট তথ্যসূত্র রয়েছে যা পণ্ডিতদের অনুমানকে সমর্থন করে। প্রথম কবিতায় বলা হয় তার পিতা এওলিসের সাইম (এশিয়া মাইনরের উপকূলে, লেজবোস দ্বীপের কিছুটা দক্ষিণে) থেকে সাগর পাড়ি দিয়ে বোওটিয়ার থেসপিয়ের এসক্রা নামে একটি ছোট গ্রামে বসতি স্থাপন করেন। ওয়ার্ক অ্যান্ড ডেজ-এ বর্ণিত রয়েছে এটি "একটি অভিশপ্ত স্থান, শীতকালে নিষ্ঠুর, গ্রীষ্মকালে কষ্টদায়ক, এবং কখনোই আনন্দদায়ক নয়।"
সাহিত্যকর্ম
প্রাচীন ভাষ্যকাররা থিওগোনি, ওয়ার্কস অ্যান্ড ডেজ এবং শিল্ড অব হেরাক্লিস নামে তিনটি সাহিত্যকর্মকে হেসিয়ডের রচনা বলে উল্লেখ করেছেন। হেসিয়ডের অন্যান্য সাহিত্যকর্মের কেবল খণ্ডাংশ পাওয়া গেছে। যে রচনা ও খণ্ডাংশগুলো এখনো পাওয়া যায় সেগুলো রীতিসম্মত মাত্রা ও মহাকাব্যের ভাষায় রচিত।
থিওগোনি
থিওগোনি-কে হেসিয়ডের প্রথম সৃষ্টিকর্ম বলে গণ্য করা হয়। এই কবিতা ও ওয়ার্কস অ্যান্ড ডেজ কবিতার বিষয়বস্তুর পার্থক্য সত্ত্বেও কয়েকজন ব্যতিক্রম ব্যতীত অনেক পণ্ডিত মনে করে এই দুটি একই ব্যক্তির কাজ।
ওয়ার্কস অ্যান্ড ডেজ
ওয়ার্কস অ্যান্ড ডেজ আট শতাধিক ছত্রবিশিষ্ট কবিতা। এটি দুটি সাধারণ সত্য নিয়ে আবর্তিত। প্রথমটি হল কর্মই হল মানুষের সার্বজনীন ভাগ্য, যে কাজ করবে সেই ভাগ্য অর্জন করবে।
এটি সুমেরীয়, হিব্রু, ব্যাবিলিনীয়, ও মিশরীয় সাহিত্যের প্রতিষ্ঠিত নীতিমূলক কবিতার রীতি দ্বারা প্রভাবিত হতে পারে বলে ধারণা করা হয়।
লিন ফুলস্টন
লিনেট অ্যান ফুলস্টন (Lyn Fullston; জন্ম: ৩ মার্চ, ১৯৫৬ - মৃত্যু: ১ জুন, ২০০৮) দক্ষিণ অস্ট্রেলিয়ার কারুন্ডা এলাকায় জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার ছিলেন। তিনি তার বন্ধুদের কাছ থেকে ‘লেফটি’ ডাকনামে পরিচিত ছিলেন। ঘরোয়া ক্রিকেটে সাউথ অস্ট্রেলিয়ান স্কর্পিয়ন্সের পক্ষে খেলেছেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শিতা দেখিয়েছেন লিন ফুলস্টন। অস্ট্রেলীয় নেটবল দলেও তার সপ্রতিভ উপস্থিতি ছিল। প্রকৃতিপ্রদত্ত মহিলা ক্রীড়াবিদরূপে দক্ষিণ অস্ট্রেলিয়ায় শারীরিক শিক্ষা বিষয়ে শিক্ষকতাও করেছেন তিনি।
প্রারম্ভিক জীবন
শিক্ষকদের কলেজে অবস্থানকালে শুভানুধ্যায়ী ও বন্ধুদের উৎসাহে ক্রিকেটে তার সম্পৃক্ততা গড়ে উঠে। অ্যাডিলেড কলেজ অব এডভান্সড এডুকেশনের পক্ষে ১৯৭৭ সালে খেলতে শুরু করেন। ১৯৮২ সালে ফ্লিন্ডার্স ইউনিতে অধিনায়ক/কোচ হিসেবে স্থানান্তরিত হন ও তারপর ইন্সিতে একই দায়িত্বে ১৯৮৮ পর্যন্ত থাকেন। ১৯৯৪ সালে পোর্ট অ্যাডিলেড ক্রিকেট ক্লাবে যোগ দেন। সেখানে ২০০৭ সালে অবসর নেয়ার পূর্ব-পর্যন্ত খেলেন ও কোচের দায়িত্ব পালন করেন। তার নির্দেশনায় পোর্ট দক্ষিণ অস্ট্রেলিয়ায় মহিলাদের ক্লাবগুলোর মধ্যে অন্যতম সফল ক্লাবের মর্যাদা পায়। এক মৌসুমে তিন স্তরের সবগুলো প্রিমিয়ারশীপ জয় করে প্রথমবারের মতো ইতিহাস গড়ে।
রাজ্য পর্যায়েও ফুলস্টন কোচিং করিয়েছেন। ১৯৮৫-৮৬ মৌসুমে দক্ষিণ অস্ট্রেলিয়ার অনূর্ধ্ব-২১ দলকে কোচিং করান। দলটি জাতীয় চ্যাম্পিয়নশীপের শিরোপা জয় করে।
ক্রিকেট বিশ্বকাপ
১০ জানুয়ারি, ১৯৮২ তারিখে মহিলাদের বিশ্বকাপে ভারতের বিপক্ষে তার ওডিআই অভিষেক ঘটে। ১৯৮২-১৯৮৮ সময়কাল পর্যন্ত সর্বমোট ২টি বিশ্বকাপে অস্ট্রেলিয়া দলের সদস্য ছিলেন। ২০১৭ সাল পর্যন্ত মহিলা বিশ্বকাপের খেলায় ব্যক্তিগতভাবে সর্বাধিক ৩৯ উইকেট নিয়ে বিশ্বরেকর্ড ধারণ করে আছেন। তন্মধ্যে ১৯৮২ সালের আসরে সর্বাধিক ২৩ উইকেট দখল করেছিলেন। ২৯ ডিসেম্বর, ১৯৯৭ তারিখে ইডেন গার্ডেন্সে অনুষ্ঠিত ঐ প্রতিযোগিতার চূড়ান্ত খেলায় তার দল নিউজিল্যান্ডের ৪৯.৩ ওভারে নিউজিল্যান্ড ১৬৪ রানে গুটিয়ে গেলে বেলিন্ডা ক্লার্কের ৮১ বলে গড়া ৫২ রানের কল্যাণে অস্ট্রেলিয়া ৪৭.৪ ওভারে ১৬৫/৫ সংগ্রহ করে ও ৫ উইকেটে জয় তুলে নেয়ার পাশাপাশি দ্বিতীয়বারের মতো শিরোপা লাভ করে।
দেহাবসান
তার মৃত্যুর পর ক্রিকেট অস্ট্রেলিয়ার সভাপতি মন্তব্য করেন যে, ফুলস্টন নিজ সম্প্রদায় থেকে আন্তর্জাতিক পর্যায় পর্যন্ত মহিলাদের ক্রীড়ার দূত হিসেবে দায়িত্ব পালন করে গেছেন।
কোত্তেইমেদু মসজিদ, কোয়েম্বাটুর
ইতিহাস
মূল মসজিদটি ১৭৭৬ সালে একটি দুর্গের অংশ হিসেবে টিপু সুলতানের অধীনে নির্মিত হয়েছিল। ব্রিটিশ শাসনামলে এর ধ্বংসের পর, হাজি মোহাম্মদ পিল্লাই রাথার ১৯০১ থেকে ১৯১০ সালের মধ্যে একটি নতুন মসজিদ নির্মাণের ব্যবস্থা করেন। তাকে মসজিদের পাশে সমাহিত করা হয় এবং নিকটবর্তী একটি রাস্তার নামকরণ করা হয় তার নামে। তাঁর জামাতা হাজী মীরা পিল্লাই রাউথার মসজিদের রক্ষণাবেক্ষণের দায়িত্ব নেন।
ব্রিটিশদের বিরুদ্ধে ১৯২১ সালের মালাবার বিদ্রোহের বহুসংখ্যক হতাহতদের এখানে সমাহিত করা হয়েছিল।
লেনা মোহাম্মদ রাউথার ১৯২৪ সালে মসজিদের প্রথম সভাপতি হন এবং ইসলামিক শিক্ষার সুবিধা নির্মাণের জন্য দায়ী ছিলেন।
২ মে ১৯২৪ তারিখে মসজিদটি '১৮৬০ সালের আইন ২১'-এর অধীনে নিবন্ধিত হয়েছিল এবং প্রশাসনের নিম্নলিখিত ২১ সদস্যদের দ্বারা একটি ব্যবস্থাপনা গঠন করা হয়েছিল। দলিলটি মণ্ডলীর ১৯৫ জন সদস্য দ্বারা স্বাক্ষরিত হয়েছিল।
বিষ্ণুপুর বিধানসভা কেন্দ্র, দক্ষিণ চব্বিশ পরগনা জেলা
বিষ্ণুপুর (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত।
এলাকা
বিষ্ণুপুর বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত। সমস্ত বিষ্ণুপুর পশ্চিম বিধানসভা কেন্দ্রটি ডায়মন্ড হারবার লোকসভা কেন্দ্র, বিষ্ণুপুর পূর্ব বিধানসভা কেন্দ্রটি যাদবপুর লোকসভা কেন্দ্র এর অন্তর্গত ছিল।
২০০৯ উপনির্বাচন
২০০৯ সালে বিষ্ণুপুর পশ্চিম বিধানসভা উপনির্বাচনে, সিপিআইএম এর বিধায়ক রথীন সরকারের মৃত্যুর কারণে উপনির্বাচন হয়।  তৃণমূল কংগ্রেসের মদন মিত্র সিপিআই এম এর ইস্কান্দার হোসেনকে পরাজিত করেন।
১৯৭৭-২০০৬ বিষ্ণুপুর পূর্ব
২০০৬ সালের রাজ্য বিধানসভা নির্বাচনে, সিপিআই (এম) এর আনন্দ কুমার বিশ্বাস বিষ্ণুপুর পূর্ব (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের দিলীপ মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের দিলীপ মণ্ডল ২০০১ সালে সিপিআই (এম) এর আনন্দ কুমার বিশ্বাসকে পরাজিত করেন। সিপিআই (এম) এর আনন্দ কুমার বিশ্বাস ১৯৯৬ সালে কংগ্রেসের মহাদেব নস্করকে পরাজিত করেন। সিপিআই (এম) এর সুন্দর নস্কর ১৯৯১ সালে কংগ্রেসের রামকৃষ্ণ বরকে পরাজিত করেন, ১৯৮৭ সালে কংগ্রেসের অর্ধেন্দু শেখর নস্করকে, ১৯৮২ সালে কংগ্রেসের মহাদেব নস্করকে এবং ১৯৭৭ সালে কংগ্রেসের রামকৃষ্ণ বরকে পরাজিত করেন।